**LA POLUL NORD**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LA POLUL NORD

Eu voi pleca un timp la Polul Nord.

Să-mi fie frig şi să-mi îngheţe-n vine,

Dorinţa ultimă de-a fi cu tine,

Cu restul lumii fiind în dezacord.

Fiord strivit de marea îngheţată,

În pieptul meu e-o linişte adâncă.

Mi-ai pus în loc de inimă o stâncă.

Ai fost cândva sau n-ai fost niciodată?

Ciudată, clipa-n care te zăresc

Îmi toarnă-ne sânge foc mistuitor.

De ochii tăi mi-e nefiresc de dor.

Cu tine-n gând eu încă mai trăiesc.

Te mai iubesc, de-aceea am să plec

La Polul Nord, la mare depărtare.

Acolo zilele sunt mult mai rare

Iar nopţile cu tine mi le trec.

Petrec cu tine-n vis o altă viaţă.

E frig la pol şi mă transform în ghiaţă.